S-71/2013

Mál þetta höfðaði Ríkissaksóknari með ákæru 15. júlí 2013 á hendur ákærðu, H-kk-þgf R. R-x-x, kt. …, Deildartúni 4 á Akranesi og J-kk-þgf G. Þ-kk-þgf, kt. …, Kirkjubraut 13 á Akranesi. Málið var dómtekið 22. ágúst 2013.

Í ákæru eru ákærðu gefin að sök eftirfarandi hegningarlagabrot framin á árinu 2013:

I.

Gegn ákærða H-kk-þgf R-kk-þgf R-kk-þgf fyrir sérstaklega hættulega líkamsárás, með því að hafa aðfaranótt sunnudagsins 24. febrúar, að …, ráðist á unnustu sína, …, kennitala …, með því að grípa í hendina á henni og draga hana úr sófa, grípa í hár hennar, kýla hana nokkur hnefahögg í andlitið og hrinda henni niður brattan stiga, með þeim afleiðingum að hún hlaut gríðarlega bólgu á hægri kinn undir hægra auga, mar í kringum vinstra auga, litla kúlu á höfði vinstra megin ofan við vinstra eyra og lítið og grunnt sár neðan við vinstra auga.

Telst þetta varða við 2. mgr. 218. gr. almennra hegningarlaga nr. 19/1940, sbr. 11. gr. laga nr. 20/1981.

II.

Gegn ákærðu báðum fyrir brot framin að kvöldi föstudagsins 15. mars að …:

1. Húsbrot, með því að hafa ruðst í sameiningu og í heimildarleysi inn á heimili …, kennitala …, og …, kennitala ….

2. Sérstaklega hættulega líkamsárás, með því að hafa stuttu síðar í sameiningu ráðist á …, ákærði H-kk-nf með því að kýla hann hnefahögg í höfuðið svo hann féll aftur fyrir sig á gólfið og hlaut þungt höfuðhögg við fallið og ákærðu báðir með því að veitast að honum liggjandi á gólfinu með hnefahöggum og spörkum víðs vegar á líkamann, allt með þeim afleiðingum að hann hlaut vægan heilahristing, væg bólgueymsli yfir kinnbeini hægra megin, bein og óbein eymsli yfir neðstu rifjum, væg eymsli hliðlægt í hryggsúlu vinstra megin í brjósthrygg, mar og hrufl á aftanverðum hægri upphandlegg, mar á hægra læri og hruflsár og mar um miðjan hægri sköflung.

Telst brot samkvæmt ákærulið II.1 varða við 231. gr. almennra hegningarlaga. Telst brot samkvæmt ákærulið II.2 varða við 2. mgr. 218. gr. almennra hegningarlaga.

III.

Gegn ákærðu báðum fyrir brot framin að kvöldi fimmtudagsins 23. maí, að …:

1. Sérstaklega hættulega líkamsárás, með því að hafa í sameiningu ráðist á …, kennitala …, ákærði H-kk-nf með því að slá hann hnefahögg í andlitið svo hann féll á gólfið og veist að honum liggjandi á gólfinu með því að kasta sjónvarpstæki og leirpotti í hann og berja hann í líkamann með broti úr tréhurð, og ákærðu báðir með því að sparka ítrekað í líkama hans og höfuð á meðan hann lá á gólfinu, allt með þeim afleiðingum að hann missti meðvitund, hlaut eymsli og skurð í hnakka, bólgu yfir vinstra kinnbeini án þreifieymsla, eymsli undir hægra auga, eymsli og bólgu um miðjan vinstri framhandlegg og bólgur, rispur og smáskurði víðs vegar um líkamann.

2. Brot gegn valdstjórninni, með því að hafa í það skipti sem greinir í ákærulið III.1, í sameiningu beitt … líkamlegu ofbeldi vegna skýrslugjafar hans fyrir lögreglumanni fyrr um kvöldið vegna afskipta lögreglu af ákærða H-kk-þgf R-kk-þgf stuttu áður á sama stað.

Telst brot samkvæmt ákærulið III.1 varða við 2. mgr. 218. gr. almennra hegningarlaga. Telst brot samkvæmt ákærulið III.2 varða við 108. gr. almennra hegningarlaga, sbr. 6. gr. laga nr. 39/2000.

IV.

Dómkröfur ákæruvaldsins:

1. Ákærðu verði dæmdir til refsingar.

2. Ákærðu greiði allan sakarkostnað.

V.

Einkaréttarkröfur:

V.1

…, kt. …, krefst þess að tjónvaldur, H-kk-nf R-kk-nf R-kk-nf, kt. …, greiði henni skaðabætur að fjárhæð 540.121 kr. ásamt vöxtum samkvæmt 8. gr. laga nr. 38/2001, um vexti og verðtryggingu, frá 24. febrúar 2013 til 10. júlí 2013 en með dráttarvöxtum samkvæmt 1. mgr. 6. gr. sbr. 9. gr. sömu laga frá þeim degi að liðnum mánuði allt til greiðsludags.

V.2

S-kk-nf S-kk-nf V-x-x, héraðsdómslögmaður, fyrir hönd kröfuhafa, …, kt. …, gerir kröfu um skaðabætur:

1. Sakborningurinn H-kk-nf R-kk-nf R-kk-nf, kt. …, greiði kröfuhafa í skaða- og miskabætur 660.000 kr. að viðbættum vöxtum frá tjónsdegi samkvæmt 8. gr. laga nr. 38/2001, um vexti og verðtryggingu, en síðan dráttarvaxta samkvæmt 9. gr. sbr. 1. mgr. 6. gr. sömu laga frá 13. júní 2013 til greiðsludags. Bótakrafan sundurliðast í miskabætur að fjárhæð 600.000 kr. og lögmannskostnað 60.000 kr. að með töldum virðisaukaskatti.

Sakborningurinn J-kk-nf G-kk-nf Þ-kk-nf, kt. …, greiði kröfuhafa í skaða- og miskabætur 660.000 kr. að viðbættum vöxtum frá tjónsdegi samkvæmt 8. gr. laga um vexti og verðtryggingu, en síðan dráttarvaxta samkvæmt 9. gr. sbr. 1. mgr. 6. gr. sömu laga frá 13. júní 2013 til greiðsludags. Bótakrafan sundurliðast í miskabætur að fjárhæð 600.000 kr. og lögmannskostnað 60.000 kr. að með töldum virðisaukaskatti.

Gerður er fyrirvari um breyttar kröfur ef í ljós kemur frekara tjón, svo sem vegna varanlegs miska og örorku í ljósi þess að um áverka á höfði er að ræða. Þess er krafist að bótakrafa þessi verði tekin upp í ákæru og hún dæmd í væntanlegu refsimáli á hendur sakborningum í [lögreglumáli nr. 012-2013-416] og að sakborningum verði refsað lögum samkvæmt. Þá er krafist réttargæsluþóknunar að mati dómsins til skipaðs réttargæslumanns kröfuhafa fyrir að hafa uppi bótakröfu þessa.

Ákærði J-kk-nf G-kk-nf Þ-kk-nf hefur hér í dag játað sakargiftir í ákærulið III. 1 en hafnað lið III 2.

Þá neitar hann sök í ákærulið II. Hann játar að hafa verið á vettvangi en neitar að hafa veist að þeim brotaþola er þar greinir. Einnig hafnar hann bótakröfu.

Að svo komnu ákvað dómari að skilja þátt þessa ákærða frá málinu en dæmt verður um þátt meðákærða H-kk-ef R-kk-ef enda flutningi um þann þátt lokið.

Ákærði H-kk-nf hefur skýlaust játað að hafa framið þau brot sem honum eru gefin að sök í ákæru og er játning hans studd sakargögnum í öllum atriðum. Eru því efni til að leggja dóm á málið án frekari sönnunarfærslu, sbr. 164. gr. laga um meðferð sakamála nr. 88/2008. Verður ákærði sakfelldur fyrir brot samkvæmt I lið ákæru en þar er brot hans réttilega fært til lagaákvæða.

Ákærði hefur játað að hafa beitt alvarlegu líkamlegu ofbeldi sem fól meðal annars í sér rof á heimilisfriði brotaþola með ofríki og má slá því föstu að framganga hans hafi valdið ótta og óþægindum fyrir alla þá sem þar voru.

Samkvæmt sakavottorði ákærða H-kk-ef á hann langan sakaferil að baki sem nær alveg til ársins 1995. Hefur ákærði nokkrum sinnum verið sakfelldur fyrir þjófnað en aðallega fyrir umferðarlagabrot og brot gegn ávana- og fíkniefnalöggjöf. Síðast hlaut ákærði dóm 25. júní 2013. Með dómi þeim er hér er dæmdur verður dómur frá 25. júní 2013 dæmdur upp og ákærða dæmdur hegningarauki skv. 78. gr. almennra hegningarlaga og þykir refsing hans hæfilega ákveðin fangelsi í 12 mánuði.

Af hálfu …, er þess krafist að ákærði H-kk-nf verði gert að greiða henni skaðabætur samtals að fjárhæð kr. 540.121, með vöxtum samkvæmt 8. gr. laga um vexti og verðbætur nr. 38/2001 frá 24. febrúar 2013 þar til mánuður er liðinn frá birtingu skaðabótakröfu þessarar, en síðan með dráttarvöxtum samkvæmt 9. gr., sbr. 1. mgr. 6. gr. sömu laga, frá þeim degi til greiðsludags.

Með broti sínu felldi ákærði á sig miskabótaskyldu gagnvart brotaþola, en þær bætur þykja hæfilega ákveðnar 300.000 krónur. Fjárhæð dæmdra skaðabóta ber vexti eins og í dómsorði greinir. Loks verður ákærða gert að greiða brotaþola málskostnað sem þykir hæfilega ákveðinn eins og greinir í dómsorði.

Af hálfu …, er þess krafist að ákærði H-kk-nf verði gert að greiða honum skaðabætur samtals að fjárhæð kr. 660.000, með vöxtum samkvæmt 8. gr. laga um vexti og verðbætur nr. 38/2001 frá 15. mars 2013 þar til mánuður er liðinn frá birtingu skaðabótakröfu þessarar, en síðan með dráttarvöxtum samkvæmt 9. gr., sbr. 1. mgr. 6. gr. sömu laga, frá þeim degi til greiðsludags.

Með broti sínu felldi ákærði á sig miskabótaskyldu gagnvart brotaþola, en þær bætur þykja hæfilega ákveðnar 150.000 krónur. Fjárhæð dæmdra skaðabóta ber vexti eins og í dómsorði greinir. Loks verður ákærða gert að greiða brotaþola málskostnað sem þykir hæfilega ákveðinn eins og greinir í dómsorði.

Samkvæmt 218. gr. laga um meðferð sakamála, nr. 88/2008, verður ákærða gert að greiða málsvarnarlaun, en þær fjárhæðir eru tilgreindar í dómsorði að meðtöldum virðisaukaskatti. Að auki verður ákærðu gert að greiða útlagðan kostnað verjanda.

A-x-x V. M-kk-nf, dómstjóri, kveður upp dóm þennan.

D Ó M S O R Ð:

Ákærði, H-kk-nf R. R-kk-nf, sæti fangelsi í 12 mánuði.

Ákærði H-kk-nf greiði 463.838 krónur í sakarkostnað og málsvarnarlaun verjanda síns, S-x-x K-kk-ef K-kk-ef héraðsdómslögmanns, 130.000 krónur.

Ákærði H-kk-nf greiði … 300.000 krónur, ásamt vöxtum samkvæmt 8. gr. laga nr. 38/2001 um vexti og verðtryggingu, frá 24. febrúar 2013 til 10. ágúst 2013, en með dráttarvöxtum samkvæmt 1. mgr. 9. gr. sömu laga frá þeim degi til greiðsludags og 60.000 krónur í málskostnað.

Ákærði H-kk-nf greiði … 150.000 krónur, ásamt vöxtum samkvæmt 8. gr. laga nr. 38/2001 um vexti og verðtryggingu, frá 15. mars 2013 til 13. júní 2013, en með dráttarvöxtum samkvæmt 1. mgr. 9. gr. sömu laga frá þeim degi til greiðsludags og 60.000 krónur í málskostnað.

A-x-x V. M-kk-nf